**Tisztelt szentistváni Ingatlantulajdonosok!**

Az ÉMÁSZ Hálózati Kft. tájékoztatása szerint településesünk bejárása során tapasztalták, hogy a belterületi villamoshálózatot több helyen veszélyes módon megközelítik a környezetébe telepített fák, magas növésű növények.

Az elvárt biztonsági távolság 1 K.Volt feszültséget meg nem haladó hálózat esetén 1 m. A szabad légvezetéket megközelítő fák gallyazása az ingatlan tulajdonosának a feladata.

A gallyazást úgy kell elvégezni, hogy a fák koronáinak távolsága legalább 1 évig a biztonsági távolságon kívül maradjon. A gallyazást úgy kell elvégezni, hogy az életet, testi épséget ne veszélyeztessen, ezért, ha az csak a hálózat időleges feszültségmentesítéssel végezhető el, úgy kérem, hogy az Önkormányzat hivatalában, vagy a szolgáltató felé jelezzék.

Amennyiben az ingatlan tulajdonosok a fák gallyazását nem végzik el, úgy azt a szolgáltató fogja elvégeztetni szakértelemmel rendelkező külső vállalkozó megbízása útján, azonban a végeredmény nem feltétlenül ugyanaz, mintha azt a fa tulajdonosa végezné el.

Kérem ezért, hogy az itt említett és szükségessé váló gallyazásokat soron kívül elvégezni szíveskedjenek.